Lenga piemontèisa/Gramàtica piemontèisa/Morfologìa/Preposission articolà
Artorn

Preposission articolà 
L'articol ch'a ven dòp ëd la preposission a forma la preposission articolà, ch'a serv a formé ij vàire complement ëd la proposission e dël perìod. Ëd coste preposission articolà, quaidun-a a risulta an forma neuva da la trasformassion ant un-a sola paròla dl'artìcol e dla preposission.

{| class="wikitable"
|+ Preposission ëd
! Preposission
! Articol
! Preposission articolà
|-
| dë (di) || + ël ('l) || = dël (del)
|-
| dë|| + lë|| = dlë (dello)
|-
| dë|| + la|| = dla (della)
|-
| dë|| + l'|| = dl (dell')
|-
| dë||+ ij|| = dij (dei)
|-
| dë|| + jë|| = djë (degli)
|-
| dë|| + j'|| = dj  (degl')
|-
| dë|| + le|| = dle (delle)
|-
| dë|| + j' || = dj (delle, danans a vocal)
|-
| dë|| + un|| = d'un (di uno)
|}NÒTA: quand che la preposission dë a dventa ëd, për soa posission eufònica, soa preposission articolà as divid an ed le, ëd la, ëd j', ëd le, ëd na.

{| class="wikitable"
|+Preposission a
! Preposission
! Articol
! Preposission articolà
|-
| a (a)|| + ël ('l) || = al (al)
|-
|a|| + lë|| = a le (allo)
|-
|a|| + la|| = a la (alla)
|-
|a|| + l'|| = a l' (all)
|-
|a||+ ij|| = ai (ai)
|-
|a|| + jë|| = a jë (agli)
|-
|a|| + j'|| = a j (agl')
|-
|a|| + le||= a le (alle), etc.
|}

Coma "a" as compòrta anche "da".

{| class="wikitable"
|+
!Esempi: 
|-
|da + ël = dal
|-
|da + la = da la
|-
|da + ij = dai
|-
|da + le = da le, etc.
|}      

{| class="wikitable"
|+ Preposission sù
! Preposission
! Articol
! Preposission articolà
|-
|su (së e ës) || + ël ('l) ||sël (sul) (sul)
|-
|su|| + lë||slë (sullo)
|-
|su|| + la||sla (sulla)
|-
|su|| + l'||sl (sull')
|-
|su||+ ij||sji (sui) (sui)
|-
|su|| + jë||sjë (sugli)
|-
|su|| + j'||sj (sugli)
|-
|su|| + le||sle (sulle)
|-
|su|| + j' ||sj (sulle, danans a vocal)
|-
|su|| + un||s'un (su un)
|-
|su| + na|s'na (su una)
|}
Sovens la preposission articolà formà da su e së a pija, danans, anche la preposission "an" (in).

Tute j'àutre preposission articolà a son formà regolarment da la preposission, sugiìa da l'artìcol, sensa variassion.

Esempi: për ël, për la, për ij, për le, etc. (per il, per la, per i, etc.); tra 'l, tra la, tra ij, etc. (tra il, tra la, tra i, etc.); con ël, con la, con ij etc. (con il, con la, con i, etc.).

La preposission articolà con ël, con ij a peulo anche saresse ant un-a. 

Esempi: co'l, co'ij (nen an col e coj ch'a veulo dì "quello" e "quelli").

La preposission an (ën) = in, a fà mai preposission articolà, ché ant l'istess sens as fà con la preposission ant (ënt)'' = in.

A val la pen-a noté che con j'articol indefinì le preposission a resto semper separà o as unisso con l'apòstrofo

Gramàtica piemontèisa